CELEX: 32010D0646
Language: lv
Date: 2010-10-26 00:00:00
Title: 2010/646/ES: Komisijas Lēmums ( 2010. gada 26. oktobris ), ar ko pagarina Lēmuma 2002/499/EK spēkā esības periodu attiecībā uz dabīgi un mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Korejas Republika (izziņots ar dokumenta numuru C(2010) 7281)

27.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 281/98
            
         KOMISIJAS LĒMUMS
   (2010. gada 26. oktobris),
   ar ko pagarina Lēmuma 2002/499/EK spēkā esības periodu attiecībā uz dabīgi un mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Korejas Republika
   (izziņots ar dokumenta numuru C(2010) 7281)
   (2010/646/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punktu,
   tā kā:
   
               (1)
            
            
               Komisijas 2002. gada 26. jūnija Lēmums 2002/499/EK, ar kuru atļauj atkāpes no dažiem Padomes Direktīvas 2000/29/EK noteikumiem attiecībā uz dabīgi un mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Korejas Republika (2), ļauj dalībvalstīm uz ierobežotu laiku un ar konkrētiem nosacījumiem paredzēt atkāpes no dažiem Direktīvas 2000/29/EK 4. panta 1. punkta noteikumiem attiecībā uz Chamaecyparis Spach, Juniperus L. un Pinus L. augiem, izņemot augļus un sēklas, kuru izcelsmes valsts ir Korejas Republika.
            
         
               (2)
            
            
               Atkāpes, ko piešķīra ar Lēmumu 2002/499/EK, bija uz ierobežotu laiku, un minētajā lēmumā paredzētos datumus pagarināja ar Komisijas Lēmumu 2005/775/EK (3) un 2007/432/EK (4).
            
         
               (3)
            
            
               Apstākļi, kas pamato šādas atkāpes, vēl joprojām pastāv, un nav jaunas informācijas, kuras dēļ konkrētie nosacījumi būtu jāpārskata, tādēļ atļauja piemērot atkāpes ir jāpagarina. Turklāt no informācijas, ko dalībvalstis ievākušas saskaņā ar Lēmuma 2002/499/EK 2. pantu, un saziņā ar Korejas Republiku ir gūta pieredze. Ar šo lēmumu ir izveidoti arī piemēroti mehānismi, lai nodrošinātu atkāpju piemērošanas nosacījumu uzraudzību. Tāpēc ir lietderīgi pagarināt atkāpju piešķiršanas atļaujas, kas noteiktas šajā lēmumā, uz ilgāku laiku, nekā pagarināja ar iepriekšējiem lēmumiem, proti, līdz 2020. gada 31. decembrim.
            
         
               (4)
            
            
               Tomēr fitosanitāru iemeslu dēļ dabīgi vai mākslīgi radītus Juniperus L.punduraugus, kuru izcelsme ir Korejas Republikā, katru gadu līdz 2020. gada 31. decembrim jāļauj importēt tikai konkrētā gada periodā.
            
         
               (5)
            
            
               Tāpēc attiecīgi jāgroza Lēmums 2002/499/EK.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2002/499/EK groza šādi.
   
               1.
            
            
               Lēmuma 2. panta pirmajā un otrajā daļā frāzi “ik gadu līdz 1. augustam laikā no 2005. gada līdz 2010. gadam” aizstāj ar frāzi “katru gadu līdz 1. augustam”.
            
         
               2.
            
            
               Tabulu 4. pantā aizstāj ar šādu tabulu:
               
                           “Augi
                        
                        
                           Laikposms
                        
                     
                           
                              Chamaecyparis
                           
                        
                        
                           no 1.1.2011. līdz 31.12.2020.
                        
                     
                           
                              Juniperus
                           
                        
                        
                           katru gadu no 1.11. līdz 31.3., līdz 31.12.2020.
                        
                     
                           
                              Pinus
                           
                        
                        
                           no 1.1.2011. līdz 31.12.2020.”
                        
                     
         2. pants
   Šis lēmums ir adresēts dalībvalstīm.
   
      Briselē, 2010. gada 26. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 169, 10.7.2000., 1. lpp.
   
      (2)  OV L 168, 27.6.2002., 53. lpp.
   
      (3)  OV L 292, 8.11.2005., 11. lpp.
   
      (4)  OV L 161, 22.6.2007., 65. lpp.